पिपरिया से पकड़ाए भोपाल-उज्जैन पैसेंजर में धमाके के चार संदिग्ध
आंखों देखी
चश्मदीदों ने बताया... भोपाल से ट्रेन में रखा गया सूटकेस
प्रदेश में आईएस मॉड्यूल का पहली बार हुआ हमला
पकड़े गए तीनों लोगों के पास मिले ट्रेन के िटकट और धमाके के वीडियो, 14 से 15 लोगों का मॉड्यूल
भोपाल से 70 किमी दूर चलती ट्रेन से कूदे 4 युवक, 2 मिनट बाद ब्लास्ट, 10 घायल
भास्कर न्यूज | होशंगाबाद/ पिपरिया
भोपाल से उज्जैन जा रही पैसेंजर ट्रेन में मंगलवार सुबह हुए ब्लास्ट के संदिग्ध 4 युवकों को पिपरिया में चेतक नाके के पास से गिरफ्तार किया गया। चारों को पुलिस भोपाल ले गई। गिरफ्तार युवक सिमी से जुड़े हो सकते हैं। उनसे कड़ी पूछताछ की जा रही है। संदिग्धों के पास से बैग बरामद हुआ है। जिसमें कुछ सामान रखा था। हालांकि पुलिस कुछ भी नहीं बता रही है। पुलिस ने इस घटना के बाद पूरे जिले में सघन जांच शुरू कर दी है।
सूत्रों के अनुसार भोपाल से पिपरिया जा रही एक बस में कुछ संदिग्ध होने की सूचना होशंगाबाद पुलिस को मिली थी। इस पर पुलिस ने पिपरिया चेतक नाका, सांडिया, सोहागपुर में नाकेबंदी कर दी। नाके पर पहुंचते ही पुलिस ने बस क्रमांक एमपी 04 पीए- 2876 से तीन युवकों को उतार लिया। कुछ मिनट बाद पहुंची दूसरी बस से एक अन्य संदिग्ध को उतारा गया। चारों को हिरासत में लेकर पिपरिया थाने में रखा गया। एक घंटे बाद एटीएस टीम और पुलिस संदिग्धों को भोपाल ले गई। आरोपियों से पूछताछ की जा रही है। एसपी आशुतोष प्रताप सिंह ने बताया इस मामले में अभी कुछ भी नहीं बताया जा सकता। यह जरूर है कि ये सभी संदिग्ध हैं।
विस्फोट के मकसद से आए थे आतंकी.... लो डेंसिटी वाले बैग में ब्लास्ट हुआ, वरना हो सकता था बड़ा हादसा
अमोनियिम नाइट्रेट का इस्तेमाल आतंकी बड़े विस्फोट के लिए करते हैं। भोपाल-उज्जैन पैसेंजर में भी इसी का इस्तेमाल किया गया। इसे चार संदिग्ध चार अलग-अलग बैग में रखकर ट्रेन में लाए थे। एक ही बैग में लो डेंसिटी का विस्फोट हुआ। मकसद ट्रेन में ही विस्फोट करना था। इंटेलिजेंस ब्यूरो से मिले इनपुट के बाद मप्र एटीएस काफी समय से इस पर काम कर रही थी। इसी वजह से उसे घटना के बाद इनपुट मिलते गए और पिपरिया से तीन को पकड़ लिया गया। पढ़ें| पुलआउट भी
bho_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva